**Sajtótájékoztató a Nemzeti Színház 1937/38-as ünnepi évadáról**

1937. augusztus 21-én, a Nemzeti Színház megalakulásának évfordulója előtt egy nappal, személyesen részt vehettem a Nemzeti Színház, ünnepi évadáról szóló sajtótájékoztatóján. A tájékoztató elején megtudhattuk, hogy mit is ünneplünk pontosan. A Nemzeti Színház megalakulása a magyar nyelv megőrzése miatt történt meg, mivel akkoriban nagy veszélye volt annak, hogy a magyar nyelv eltűnjön. Ennek okából hivatásának a mai napig a magyar nyelv őrzését, ápolását tartja, nemzeti öntudatra szeretné ébreszteni a magyar népet. Az elkövetkező évad tehát, teljes egészében a Pesti Magyar Színház megnyitásának századik évfordulójának ünnepléséről fog szólni. Az eseményen tájékoztatást kaptunk az október 25-én megrendezendő centenáriumi évad központi programjáról. Ezen a napon ünnepi ülést fognak tartani a Magyar Tudományos Akadémián, majd a Gellért szállóban egy díszbeszédet hallgathatnak meg a vendégek. Az eseményt még a Miniszterelnök Úr is meglátogatja. Ő fogja képviselni a magyar kormányt, ezzel megmutatva, hogy mennyire fontos esemény ez a magyar nemzet számára. A nap zárásaként a Nemzeti Színházban eljátsszák Németh Antal rendezésében az Árpád ébredését. Az ünnepély után az évad nagy részét magyar szerzők művei fogják kitenni a jubileum ünneplésének céljából.

Többek között bejelentették az évad egyik legnagyobb megrendezésre kerülő eseményét, ami Az ember tragédiájának forgószínpados előadása lesz. A darab elkészítéséhez a Hamburgban megvalósított előadásokat vették például. Főszerepben Lehotay Árpádot, Tőkés Annát és Csortos Gyulát láthatjuk majd. A színpadi verzió tizenöt képből fog állni, viszont változtatnak egy kicsit a helyszíneken. A rendező a második Prágai jelenetet kihagyná és helyette a színt záró Londoni jelenetet venné külön, ezzel kicsit változtatva a Madáchtól látott mintán.

A rendezvény zárásaként Németh Antal, a Nemzeti Színház igazgatója, beszédet mondott a jelenlévőknek arról, hogy milyennek képzeli el a színházat és annak a jövőjét. Beszédében megfogalmazta, hogy a Nemzeti Színházat a színház tagjainak és a nézőknek együtt kell alakítaniuk és jobbá tenniük, mivel csak így érheti el az annak célját, vagyis azt, hogy a magyar nyelvet gondozza és a magyar népet összetartsa a művészet által. A színház nevében vállalta, hogy a színház részt fog venni a magyar nemzet ébresztésében és önismeretre fejlesztésében.